Počela sanacija zeničkog spomen-obilježja Papirna

Prije nekoliko dana počela je sanacija spomen-obilježja Papirna u nadležnosti resorne gradske Službe za ekologiju, komunalne i inspekcijske poslove.

Rok za završetak posla je mjesec dana ukoliko to vremenske prilike budu dozvoljavale, sanacija će Gradsku upravu koštati 25 hiljada maraka.

Ugovor s izvođačem radova je potpisan krajem decembra, pa se s prvim danima nove godine pristupilo poslu.

„Nakon provedene procedure javnih nabavki odabran je najpovoljniji ponuđač – firma „Kristal“ iz Živinica. S radom su počeli 6. januara i rok za završetak poslova je mjesec dana, s tim da će taj rok biti produžen ukoliko vremenske prilike ne budu dozvoljavale izvođenje radova“, kazao nam je Adnan Mešinović, stručni savjetnik za komunalne poslove u resornoj Gradskoj službi.

Dakle tokom mjeseca februara spomen kosturnica Papirna biće u novom ruhu. Radiće se sanacija oborinskih voda, zatim postojećeg moblijara, kao i kompletna zamjena podne podloge. Spomen-obilježje u istoimenom parku biće osvijetljeno, a i pristupačno za osobe sa invaliditetom.

„Postaviće rampu koja će omogućiti pristup osobama sa invaliditetom, a u estetkom smislu izgled Spomen – kosturnice Papirna biće uljepšan led trakama”, dodaje Mešinović, napominjući da je ovo prva sanacija Spomen obilježja od prijeratnog perioda.

Kompletan projekat koštaće Gradsku upravu nešto više od 25 hiljada maraka.